               EUROPSKA KOMISIJA
            Bruxelles, 21.3.2022.
            COM(2022) 117 final
            2022/0082(NLE)

            Prijedlog
            ODLUKE VIJEĆA
            o sklapanju sporazuma o izmjenama Međunarodnog sporazuma o šećeru iz 1992. godine

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

                  Unija je stranka Međunarodnog sporazuma o šećeru
                     11 („Sporazum”) i članica Međunarodne organizacije za šećer („MOŠ”). Odlukom Vijeća (EU) 2017/2242 od 30. studenoga 2017.
                     22 i Odlukom Vijeća (EU) 2019/2136
                     33 Komisija je ovlaštena za otvaranje pregovora s drugim strankama Sporazuma u cilju njegove modernizacije, posebno u pogledu neusklađenosti između broja glasova i financijskih doprinosa članica MOŠ-a i njihova relativnog položaja na globalnom tržištu šećera.

                  Izmjena Sporazuma, o kojoj se pregovaralo uz savjetovanje s radnom skupinom Vijeća o osnovnim proizvodima (PROBA), u skladu je s pregovaračkim smjernicama koje je donijelo Vijeće. Izmjene se odnose na sljedeća tri područja: upravni proračun i doprinosi članica u skladu s člankom 25.; proširenje ciljeva, studijâ, procjenâ i istraživačkih aktivnosti, kako bi se omogućilo uključivanje drugih proizvoda povezanih sa šećerom (posebno bioetanola) u područje primjene članaka 1., 32., 33. i 34.; i pravila za imenovanje izvršnog direktora u skladu s člankom 23.

                  Na svojem 59. sastanku održanom 26. studenoga 2021. Međunarodno vijeće za šećer jednoglasno je glasalo za to da se članicama MOŠ-a preporuči da izmijene Sporazum u skladu s ishodom pregovora.

                  Cilj je ove Odluke Vijeća odobriti izmjene i odrediti osobu(e) ovlaštenu(e) za polaganje obavijesti o prihvaćanju izmjene u ime Unije na za to određenom mjestu.

               2.PRAVNA OSNOVA

                  U skladu s člankom 207. stavkom 4. i člankom 218. stavkom 6. točkom (a) podtočkom v. Ugovora o funkcioniranju Europske unije Komisija bi kao pregovarač za izmjene Sporazuma trebala podnijeti prijedlog Vijeću da, nakon što Europski parlament da suglasnost, sklopi sporazum o izmjenama Sporazuma.

               3.UTJECAJ NA PRORAČUN

                  Prema aktualnim pravilima o financijskim doprinosima MOŠ-u, udio Unije u financijskim doprinosima ostao je praktički isti od 1992. iako su se globalno tržište šećera, a osobito relativni položaj Unije na njemu, otada znatno promijenili. Posljedica toga je da Unija posljednjih godina snosi nerazmjerno velik udio proračunskih troškova
                     44.

                  Odobrenjem izmjene članka 25. Sporazuma, kojim je regulirano donošenje upravnog proračuna i doprinosi članica, izračun raspodjele glasova bit će bolje usklađen s trenutačnim svjetskim tržištem šećera. Predviđeno je prijelazno razdoblje od najviše deset godina, tijekom kojeg je godišnja promjena broja glasova ograničena na 15 % u prvih pet godina te na 20 % za preostali dio prijelaznog razdoblja. Promjenom metode izračuna smanjit će se broj glasova dodijeljenih EU-u za potrebe proračuna, čime će se smanjiti doprinos EU-a MOŠ-u.

               4.DRUGI ELEMENTI

               •Detaljno obrazloženje posebnih odredaba prijedloga

                  U skladu s člankom 44. stavkom 1. Sporazuma, svaka članica dužna je, u roku koji odredi Međunarodno vijeće za šećer, izvijestiti depozitara o prihvaćanju izmjena. Prema rasporedu koji je dogovorilo Međunarodno vijeće za šećer, članice imaju rok za dobivanje odobrenja za izmjene u skladu sa svojim ustavnim postupcima do 25. stidenoga 2022. Nakon što dobiju odobrenje članice moraju prije 30. lipnja 2023. dostaviti obavijest o prihvaćanju izmjena glavnom tajniku Ujedinjenih naroda u New Yorku, kao depozitaru.

               2022/0082 (NLE)

               Prijedlog

               ODLUKE VIJEĆA

               o sklapanju sporazuma o izmjenama Međunarodnog sporazuma o šećeru iz 1992. godine

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 207. stavak 4. u vezi s člankom 218. stavkom 6. drugim podstavkom točkom (a) podtočkom v.,

               uzimajući u obzir prijedlog Europske komisije,

               uzimajući u obzir mišljenje Europskog parlamenta,

               budući da:

               (1)Unija je stranka Međunarodnog sporazuma o šećeru iz 1992. („Sporazum”), koji je sklopila Odlukom Vijeća 92/580/EEZ
                  5
               , i članica Međunarodne organizacije za šećer („MOŠ”).

               (2)Na temelju ovlaštenja koje joj je dodijeljeno odlukama Vijeća (EU) 2017/2242
                  6
                i (EU) 2019/2136
                  7
                Komisija je u ime Unije pregovarala s drugim članicama MOŠ-a o izmjenama Sporazuma, pod pokroviteljstvom Konferencije Ujedinjenih naroda o trgovini i razvoju.

               (3)Pregovori o izmjenama Sporazuma zaključeni su i Međunarodno vijeće za šećer na svojoj je 57. sjednici u studenome 2020. i 58. sjednici u lipnju 2021. odobrilo tekst.

               (4)U skladu s postupkom utvrđenim u članku 44. Sporazuma, Međunarodno vijeće za šećer treba preporučiti članicama MOŠ-a sve izmjene dogovorene tijekom pregovora.

               (5)Odlukom Vijeća (EU) 2021/1851
                  8
                Komisija je ovlaštena da tijekom posebnog glasanja na 59. sjednici Međunarodnog vijeća za šećer u studenome 2021. glasa za preporuku članicama MOŠ-a da izmijene Sporazum. Međunarodno vijeće za šećer jednoglasno je glasovalo za.

               (6)U skladu s člankom 44. stavkom 1. Sporazuma svaka članica MOŠ-a dužna je obavijestiti depozitara o svojem prihvaćanju izmjena.

               (7)Izmjene Sporazuma trebala bi odobriti Unija,

               DONIJELO JE OVU ODLUKU:

               Članak 1.

               Izmjene Međunarodnog sporazuma o šećeru iz 1992. ovim se u ime Unije odobravaju.

               Tekst izmjena priložen je ovoj Odluci.

               Članak 2.

               U skladu s člankom 44. stavkom 1. Sporazuma Komisija u ime Unije obavješćuje depozitara o prihvaćanju izmjena, čime izražava suglasnost Unije da bude obvezana tim izmjenama Sporazuma.

               Članak 3.

               Ova Odluka stupa na snagu […]
                  9
               .

               Sastavljeno u Bruxellesu,

                     Za Vijeće

                     Predsjednik

                        FINANCIJSKI IZVJEŠTAJ

                        FinancSt/10/
                           PSH/cl/830164

                        6.22.2022.1

                        DATUM: 1.2.2022.

                        1.

                        NASLOV PRORAČUNA:

                        14 20 03 06 Međunarodne organizacije i sporazumi

                        ODOBRENA SREDSTVA:

                        B2022 5 300 000 EUR

                        2.

                        GLAVA:

                        Prijedlog odluke Vijeća o sklapanju sporazuma o izmjenama Međunarodnog sporazuma o šećeru iz 1992.

                        3.

                        PRAVNA OSNOVA: Članak 207. stavak 4. i članak 218. stavak 6. točka (a) podtočka v. Ugovora o funkcioniranju Europske unije.

                        4.

                        CILJEVI:

                        Cilj je ove Odluke Vijeća odobriti izmjene i odrediti osobu(e) ovlaštenu(e) da u ime Unije na za to određenom mjestu pohrani obavijest o prihvatu izmjene, u skladu s člankom 44. stavkom 1. Sporazuma.

                        Izmjena se odnosi na upravni proračun i doprinose članica (članak 25.); proširenje ciljeva, studijâ, procjenâ i istraživačkih aktivnosti kako bi se omogućilo uključivanje drugih proizvoda povezanih sa šećerom (članci 1., 32., 33. i 34.) te na pravila o imenovanju izvršnog direktora (članak 23.).

                        Konkretno, članak 25. nudi revidiranu metodu izračuna i učinkovitiji mehanizam prilagodbe kako bi se normalizirao udio EU-a u proračunskim troškovima i njegove odgovornosti u okviru MOŠ-a.

                        5.

                        FINANCIJSKI UČINAK

                        RAZDOBLJE OD 12 MJESECI

                           (u milijunima eura)

                        TEKUĆA FINANCIJSKA GODINA

                        2022.

                        (u milijunima eura)

                        SLJEDEĆA FINANCIJSKA GODINA

                        2023.

                        (u milijunima eura)

                        5.0.

                        RASHODI

                        –
                              NA TERET PRORAČUNA EU-a
                           (POVRATI/INTERVENCIJE)

                        –
                              NACIONALNA TIJELA

                        –
                              OSTALO

                        –

                        –

                        –

                        5.1.

                        PRIHODI

                        –
                              VLASTITA SREDSTVA EU-a
                           (PRISTOJBE/CARINE)

                        –
                              NACIONALNI

                        2024. (u milijunima EUR)

                        5.0.1.

                        PROCIJENJENI RASHODI

                              –

                        5.1.1.

                        PROCIJENJENI PRIHODI

                        5.2.

                        METODA IZRAČUNA:

                        6.0.

                        MOŽE LI SE PROJEKT FINANCIRATI ODOBRENIM SREDSTVIMA IZ ODGOVARAJUĆEG POGLAVLJA TEKUĆEG PRORAČUNA?

                        DA

                        6.1.

                        MOŽE LI SE PROJEKT FINANCIRATI PRIJENOSOM SREDSTAVA IZ JEDNOG POGLAVLJA TEKUĆEG PRORAČUNA U DRUGO?

                        –

                        6.2.

                        HOĆE LI BITI POTREBAN DODATNI PRORAČUN?

                        –

                        6.3.

                        HOĆE LI BITI POTREBNO UNIJETI ODOBRENA SREDSTVA U BUDUĆE PRORAČUNE?

                        DA

                        NAPOMENE:

                        Prijedlog može imati financijske posljedice od 2024., ali ih se trenutačno ne može kvantificirati. Udio Unije u financijskom doprinosu razlikovat će se ovisno o konačnom broju glasova dodijeljenih EU-u nakon sporazuma o izmjeni. Udio EU-a najvjerojatnije će se smanjiti.

                     (1)
                  1
                        Odluka Vijeća od 13. studenoga 1992. o potpisivanju i sklapanju Međunarodnog sporazuma o šećeru iz 1992. (92/580/EEZ) (SL L 379, 23.12.1992., str. 15.).

                     (2)
                  2
                        Odluka Vijeća 2017/2242 od 30. studenoga 2017. o odobravanju otvaranja pregovora o izmjeni Međunarodnog sporazuma o šećeru iz 1992. (SL L 322, 7.12.2017., str. 29.).

                     (3)
                  3
                        Odluka Vijeća (EU) 2019/2136 od 5. prosinca 2019. o odobravanju otvaranja pregovora radi izmjene Međunarodnog sporazuma o šećeru iz 1992. (SL L 324, 13.12.2019., str. 3.–4.).

                     (4)
                  4
                        Broj glasova utvrđen u skladu s člankom 25. i doprinos po glasu koriste se za izračun financijskog doprinosa svake članice godišnjem proračunu MOŠ-a.

                     (5)

                        Odluka Vijeća od 13. studenoga 1992. o potpisivanju i sklapanju Međunarodnog sporazuma o šećeru iz 1992. (92/580/EEZ) (SL L 379, 23.12.1992., str. 15.).

                     (6)

                        Odluka Vijeća 2017/2242 od 30. studenoga 2017. o odobravanju otvaranja pregovora o izmjeni Međunarodnog sporazuma o šećeru iz 1992. (SL L 322, 7.12.2017., str. 29.).

                     (7)

                        Odluka Vijeća (EU) 2019/2136 od 5. prosinca 2019. o odobravanju otvaranja pregovora radi izmjene Međunarodnog sporazuma o šećeru iz 1992. (SL L 324, 13.12.2019., str. 3.–4.).

                     (8)

                        Odluka Vijeća (EU) 2021/1851 od 15. listopada 2021. o stajalištu koje treba zauzeti u ime Europske unije u okviru Međunarodnog vijeća za šećer u pogledu izmjena Međunarodnog sporazuma o šećeru iz 1992. i vremenskom rasporedu njihove provedbe (SL L 374, 22.10.2021., str. 49.–51.).

                     (9)

                        Glavno tajništvo Vijeća objavit će datum stupanja na snagu Sporazuma u Službenom listu Europske unije.

    ---documentbreak---

               EUROPSKA KOMISIJA
            Bruxelles, 21.3.2022.
            COM(2022) 117 final

            PRILOG

            Prijedlogu ODLUKE VIJEĆA
            o sklapanju sporazuma o izmjenama Međunarodnog sporazuma o šećeru iz 1992.

               PRILOG

               Međunarodni sporazum o šećeru iz 1992. („Sporazum”) mijenja se kako slijedi:

               (1) članak 1. zamjenjuje se sljedećim:

               „Članak 1.

               Ciljevi

               Ciljevi Međunarodnog sporazuma o šećeru iz 1992. (u daljnjem u tekstu: „Sporazum”), s obzirom na uvjete rezolucije br. 93 (IV.) usvojene na Konferenciji Ujedinjenih naroda o trgovini i razvoju, navedeni su kako slijedi:

               (a)unaprijediti međunarodnu suradnju na svjetskoj razini u pogledu šećera i drugih sladila kao i s njima povezanih pitanja, uključujući bioenergiju i proizvodnju etanola za gorivo od šećernih usjeva;

               (b)ponuditi forum za međuvladina savjetovanja o tržištima šećera i drugih sladila te o tržištima za nusproizvode industrije šećera kao i za etanol za gorivo od šećernih usjeva;

               (c)pojednostavniti trgovinu prikupljanjem i objavljivanjem podataka o svjetskom tržištu šećera i drugih sladila te o tržištu bioenergije i etanola za gorivo od šećernih usjeva;

               (d)poticati veću potražnju za šećerom i šećernim usjevima, osobito za neprehrambene upotrebe.”;

               (2)u članku 23. stavak 1. zamjenjuje se sljedećim:

               „1. Vijeće posebnim glasovanjem imenuje izvršnog direktora na razdoblje od četiri godine. Vijeće izvršnog direktora imenuje barem šest mjeseci prije početka njegova mandata. Izvršni direktor može biti ponovo imenovan na još jedan mandat od četiri godine. Izvršni direktor ne može biti imenovan na više od dva mandata. O posebnim uvjetima imenovanja izvršnog direktora odlučuje Vijeće.”;

               (3)članak 25. zamjenjuje se sljedećim:

               „Članak 25.

               Usvajanje upravnog proračuna i doprinosi članica

                1. Za potrebe ovog članka članice imaju 2000 glasova.

               2. (a)svaka članica raspolaže određenim brojem glasova, a taj broj određuje se u skladu sa niže navedenim stavkom 3.

               (b)nijedna članica nema manje od 6 glasova.

               (c)ne postoje djelomični glasovi. Pri izračunu je dopušteno zaokruživanje kako bi se osiguralo da se dodjeljuje cijeli broj glasova.

               3.Glasovi se određuju na godišnjoj osnovi prema sljedećem postupku: svake godine od 2023. nadalje, u vrijeme objavljivanja Godišnjeg izvješća o šećeru Međunarodne organizacije za šećer, broj glasova za svaku članicu izračunava se na osnovi sljedećih pokazatelja i njihova ponderiranja:

               ·20 % glasova na temelju razmjernog udjela te članice u ukupnom izvozu svih članica, plus

               ·20 % glasova na temelju razmjernog udjela te članice u ukupnom uvozu svih članica, plus

               ·20 % glasova na temelju razmjernog udjela te članice u ukupnoj proizvodnji svih članica, plus

               ·20 % glasova na temelju razmjernog udjela te članice u ukupnoj potrošnji svih članica, plus

               ·20 % glasova na temelju razmjernog udjela te članice u ukupnoj sposobnosti plaćanja svih članica. Sposobnost plaćanja jednaka je najnovijim objavljenim procjenama za raspodjelu troškova Ujedinjenih naroda.

               Broj glasova svake članice izračunava se, za svaki od prethodno navedenih pokazatelja, s pomoću prosjeka vrijednosti dotičnog pokazatelja za zadnjih pet godina objavljenih u najnovijem izdanju Godišnjeg izvješća o šećeru Međunarodne organizacije za šećer. Za prethodno navedene pokazatelje udio svake članice u ukupnoj vrijednosti za sve članice izračunava izvršni direktor. Svi navedeni podaci dostavljaju se članicama u trenutku izračuna.

               4.U slučaju pristupanja jedne ili više članica nakon stupanja na snagu ovog Sporazuma njihovi glasovi određuju se prema ključu za izračun iz stavaka 2. i 3. Glasovi postojećih članica ponovo se izračunavaju na odgovarajući način, tako da ukupan broj glasova ostane 2000.

               5.U slučaju povlačenja članice ili članica glasovi članice ili članica koje istupaju iz Organizacije raspodijelit će se na ostale članice na temelju njihovih ponovo izračunanih udjela u pet pokazatelja, tako da ukupan broj glasova svih članica ostane 2000.

               6. Prijelazna odredba:

               (a)Kako bi se odredila početna točka za izračun prilagodbi, za osnovu se uzima situacija u pogledu članstva i broja glasova u 2022.

               (b)Tijekom prvih pet godina prijelaznog razdoblja broj glasova svake članice ne može biti za više od 15% veći ili manji od broja glasova dogovorenog za prethodnu godinu, a u drugih pet godina prijelaznog razdoblja broj glasova svake članice ne smije biti za više od 20% veći ili manji od broja glasova dogovorenih za prethodnu godinu. Zaokruživanje je dopušteno, osim ako bi se zaokruživanjem u skladu sa stavkom 2 točkom (c) članici dodijelio broj glasova koji premašuje dogovorene postotke.

               (c)Za potrebe utvrđivanja doprinosa po glasu glasovi koji zbog primjene prethodno navedenog stavka 6. točke (b) nisu zauzeti neće se raspodijeliti ostalim članicama. Dakle, doprinos po glasu utvrdit će se na temelju ponovo izračunanog ukupnog broja glasova, pod uvjetom da on ne prelazi 2000 glasova.

               (d)Prijelazni aranžman istječe nakon 10 godina.

               7. Odredba članka 26. stavka 2. koja se odnosi na suspenziju prava glasovanja zbog neispunjenja obveza neće se primjenjivati na ovaj članak.

               8. U drugoj polovici svake godine Vijeće usvaja upravni proračun Organizacije za sljedeću godinu te određuje doprinos članica po glasu potreban za ispunjenje proračuna, uzimajući u obzir odredbe iz stavka 6 ovog članka.

               9.Iznos doprinosa svake članice upravnom proračunu izračunava se množenjem doprinosa po glasu s brojem glasova koje dotična članica ima na temelju ovog članka na sljedeći način:

               (a)za one koje su članice u trenutku zaključnog usvajanja upravnog proračuna, množi se s brojem glasova kojim u tom trenutku raspolažu; te

               (b)za one koje postanu članice nakon usvajanja upravnog proračuna, množi se s brojem glasova koji im se dodijeli u trenutku stupanja u članstvo, a onda uskladi razmjerno ostatku razdoblja pokrivenog proračunom ili proračunima; iznosi utvrđeni za ostale članice ostaju pritom nepromijenjeni.

               10.Vijeće može, posebnim glasovanjem, poduzeti mjere koje bude smatralo potrebnima za ublažavanje učinaka na doprinose članica koji proizađu iz eventualno ograničenog broja članica u trenutku usvajanja upravnog proračuna za 2024. ili iz eventualnog kasnijeg znatnog smanjenja broja članica.”;

               (4)članak 32. zamjenjuje se sljedećim:

               „Članak 32.

               Informacije i studije

               1.Organizacija djeluje kao središte za prikupljanje i objavljivanje svih statističkih podataka te studija o svjetskoj proizvodnji, cijenama, izvozu i uvozu, potrošnji i zalihama šećera, kao i o porezima na šećer.

               2. Članice se obvezuju da će unutar roka koji može biti utvrđen u poslovniku dostaviti Organizaciji sve dostupne statističke podatke i informacije koje su u navedenom poslovniku utvrđene kao potrebne i koje omogućavaju Organizaciji da izvršava svoje zadaće utvrđene ovim Sporazumom. Ukoliko se pojavi potreba, Organizacija će upotrijebiti relevantne informacije dostupne iz drugih izvora. Organizacija neće objavljivati podatke kojima bi se moglo identificirati aktivnosti osoba ili poduzeća koja se bave proizvodnjom, obradom ili trgovinom šećera.”;

               (5)članak 33. zamjenjuje se sljedećim:

               „Članak 33.

               Procjena tržišta, potrošnja i statistički podaci

               1. Vijeće će osnovati Odbor za procjenu tržišta šećera, potrošnje i statističkih podataka koji će se sastojati od svih članica, pod predsjedanjem Izvršnog direktora.

               2. Odbor će kontinuirano pratiti pitanja vezana uz svjetsko gospodarstvo šećera i obavještavati članove o ishodima svojih odluka, zbog čega će se i održavati sastanci uglavnom dvaput godišnje. Odbor će u svojim praćenjima uzeti u obzir sve važne informacije koje je Organizacija prikupila u skladu s člankom 32.

               3. Dužnosti Odbora su sljedeće:

               (a)priprema statističkih podataka o šećeru te statistička analiza proizvodnje, potrošnje, zaliha, međunarodne trgovine te cijena šećera,

               (b)analiza kretanja na tržištu te čimbenika koji na nj utječu, s posebnim naglaskom na sudjelovanje zemalja u razvoju u svjetskoj trgovini,

               (c)analiza potražnje za šećerom, uključujući učinke upotrebe svih vrsta prirodnih i umjetnih zamjena za šećer na svjetsku trgovinu te potrošnje šećera,

               (d)ostala pitanja koja je odobrilo Vijeće.

               4. Vijeće svake godine razmatra nacrt programa rada, s procjenom potrebnih resursa, koji priprema izvršni direktor.”;

               (6)članak 34. zamjenjuje se sljedećim:

               „Članak 34.

               Istraživanje i razvoj

               Kako bi se postigli ciljevi navedeni u članku 1., Vijeće može podupirati znanstvena istraživanja i razvoj u sektoru šećerna i širenje rezultata postignutih u tom području. U tu svrhu Vijeće može surađivati s međunarodnim organizacijama i istraživačkim institucijama, pod uvjetom da time ne preuzima dodatne financijske obveze.”;

               (7)naslov Priloga zamjenjuje se sljedećim:

               „Raspodjela glasova prvotno dogovorena 1992.”.


               EUROPSKA KOMISIJA
            Bruxelles, 21.3.2022.
            COM(2022) 116 final
            2022/0081(NLE)

            Prijedlog
            ODLUKE VIJEĆA
            o stajalištu koje treba zauzeti u ime Europske unije tijekom priprema za 19. sastanak Konferencije stranaka Konvencije o međunarodnoj trgovini ugroženim vrstama divljih životinja i biljaka (CITES CoP19)

               OBRAZLOŽENJE

               1.Predmet prijedloga

               Ovaj se prijedlog odnosi na odluku o utvrđivanju stajališta koje u ime Unije treba zauzeti na 19. sastanku Konferencije stranaka Konvencije o međunarodnoj trgovini ugroženim vrstama divljih životinja i biljaka u vezi s predviđenim izmjenama dodataka Konvenciji.

               2.Kontekst prijedloga

               2.1.Konvencija o međunarodnoj trgovini ugroženim vrstama divljih životinja i biljaka

               Cilj je Konvencije o međunarodnoj trgovini ugroženim vrstama divljih životinja i biljaka („Konvencija” ili CITES) zaštititi divlje životinje i biljke od pretjeranog iskorištavanja u međunarodnoj trgovini. Konvencija je stupila na snagu 1. srpnja 1975.

               Europska unija i sve njezine države članice stranke su Konvencije
                  1
               .

               2.2.Konferencija stranaka Konvencije

               Konferencija stranaka, osnovana u skladu s člankom XI. Konvencije, upravljačko je tijelo Konvencije. Sastaje se svake dvije do tri godine radi preispitivanja provedbe Konvencije. Posebno, za potrebe ovog prijedloga, Konferencija stranaka razmatra i donosi prijedloge za izmjenu popisa ugroženih vrsta životinja i biljaka uključenih u dodatke I. i II. Konvenciji.

               2.3.Predviđene odluke Konferencije stranaka

               Na 19. sastanku (CoP19), koji će se održati od 14. do 25. studenoga 2022., Konferencija stranaka treba odlučiti o prijedlozima za izmjenu dodataka CITES-u („prijedlozi za uvrštavanje na popis”). Svrha uvrštavanja određenih (skupina) vrsta u dodatke jest pratiti i regulirati (Dodatak II.) ili općenito zabraniti (Dodatak I.) trgovinu tim vrstama.

               Kao sastavni dijelovi Konvencije, dodaci su pravno obvezujući. U skladu s člankom XV. stavkom 1. točkom (c) Konvencije, izmjene koje je donijela Konferencija stranaka postaju primjenjive 90 dana nakon završetka Konferencije stranaka.

               3.Stajalište koje treba zauzeti u ime Unije

               U skladu s člankom XV. stavkom 1. Konvencije svaka stranka može predložiti izmjene dodatka I. ili II. za razmatranje na 19. zasjedanju Konferencije stranaka. Tekst predložene izmjene treba dostaviti Tajništvu Konvencije najmanje 150 dana prije sastanka, tj. do 17. lipnja 2022.

               Osim toga, u skladu s člankom XVI. Konvencije svaka stranka može s ciljem sprečavanja ili ograničavanja iskorištavanja vrsta za koje utvrdi da podliježu propisima u okviru njezine nadležnosti te da joj je za nadzor trgovine njima potrebna suradnja drugih stranaka Tajništvu dostaviti popis tih vrsta. Iako se takav popis može dostaviti u bilo kojem trenutku, u trećem odlomku Rezolucije 9.25 Konferencije stranaka CITES-a (Rev. CoP18) preporučuje se da stranka koja namjerava uvrstiti određenu vrstu u Dodatak III. o svojoj namjeri obavijesti Tajništvo najmanje tri mjeseca prije sastanka Konferencije stranaka. Time se osigurava stupanje na snagu istog dana kao i izmjene dodataka I. i II. donesene na sastanku.

               Ako budu prihvaćeni, prijedlozi za uvrštavanje na popis mogli bi utjecati na pravila EU-a jer bi podrazumijevali izmjene relevantnog zakonodavstva Unije, posebno Priloga Uredbi Vijeća (EZ) br. 338/97
                  2
               , u kojem se trebaju odražavati izmjene dodataka Konvenciji. To bi dovelo do uvođenja ograničenja u trgovini iz EU-a, u EU i unutar EU-a za vrste na koje se te promjene odnose. Dostavljanje popisa u skladu s člankom XVI. Konvencije ima slične pravne učinke.

               Stručnjaci iz država članica EU-a i Komisije razmatraju više taksonomskih skupina kako bi utvrdili vrste koje su ugrožene zbog međunarodne trgovine te bi kao takve mogle ispunjavati kriterije za uvrštavanje u jedan od dodataka CITES-u, s ciljem podnošenja prijedloga Unije za uvrštavanje tih vrsta na popis na 19. sastanku Konferencije stranaka ili povodom tog sastanka. Kao rezultat tih razmatranja, u predloženoj Odluci Vijeća navodi se 12 nacrta prijedloga za uključivanje vrsta u Dodatak I. ili II. CITES-u.

               Predlaže se prebacivanje jedne vrste (Cuora galbinifrons) iz Dodatka II. u Dodatak I. CITES-u u skladu sa zaključkom CITES-ova Odbora za životinje da ta vrsta ispunjava kriterije za uvrštavanje u Dodatak I.
                  3
               , kako je utvrđeno u članku II. stavku 1. CITES-a, odnosno da toj vrsti prijeti izumiranje i ugrožava je trgovina.

               U još jedanaest prijedloga navodi se da bi pojedine vrste ili skupine vrsta (navedene u višoj taksonomskoj kategoriji) trebalo ponovno uključiti u Dodatak II. CITES-u, u skladu s kriterijima iz članka II. stavka 2. Konvencije i dodatnim smjernicama iz Rezolucije 9.24 Konferencije stranaka (Rev. CoP17). Ta se procjena u svakom od slučajeva temelji na znanstvenoj literaturi i drugim izvorima znanstvenih informacija koji uključuju kategorizaciju vrste prema Crvenom popisu ugroženih vrsta Međunarodne unije za očuvanje prirode (IUCN), podacima o trgovini dobivenima iz baze podataka CITES-a o trgovini, ako su dostupni, te informacijama o stanju očuvanosti vrsta i postojećim zaštitnim mjerama za pojedine zemlje.

               Ti nacrti prijedloga za uvrštavanje na popis razmotreni su na sastancima Skupine stručnjaka upravnih tijela država članica za CITES i na ad hoc sastanku predstavnika znanstvenih tijela država članica za CITES. U skladu s Rezolucijom 9.24 Konferencije stranaka (Rev. CoP17) Komisija se savjetovala i s državama rasprostranjenja vrsta koje se razmatraju za uvrštenje na popis. Komisija je zatražila njihova stajališta o mogućem uvrštenju na popis u skladu s Konvencijom, potaknula ih da podijele relevantne znanstvene informacije i, ako su države rasprostranjenja podržale prijedlog za uvrštenje na popis, pozvala ih da se pridruže EU-u podnošenjem prijedloga Tajništvu. Namjenski sastanci s dionicima iz EU-a i predstavnicima trećih zemalja o mogućim prijedlozima EU-a za uvrštavanje na popis predviđeni su za proljeće 2022.

               4.Pravna osnova

               4.1.Postupovna pravna osnova

               4.1.1.Načela

               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.

               Pojmom „akti koji proizvode pravne učinke” obuhvaćeni su akti koji proizvode pravne učinke na temelju pravila međunarodnog prava kojima se uređuje predmetno tijelo. Obuhvaćeni su i instrumenti koji nemaju obvezujući učinak na temelju međunarodnog prava, ali postoji mogućnost da „presudno utječu na sadržaj propisa koje donese zakonodavac Unije”
                  4
               .

               4.1.2.Primjena na ovaj predmet

               Konferencija stranaka tijelo je osnovano na temelju sporazuma, odnosno CITES-a.

               Izmjene dodataka I. i II. CITES-u o kojima treba odlučiti Konferencija stranaka akti su koji proizvode pravne učinke. Budući da su sastavni dio Konvencije, izmijenjeni dodaci bit će obvezujući prema međunarodnom pravu.

               Iako za obavijest koja se odnosi na Dodatak III. nije potrebna odluka Konferencije stranaka, primjereno ju je uključiti u ovu Odluku radi dosljednosti, s obzirom na to da izmjene Dodatka III. utječu i na Uredbu Vijeća (EZ) br. 338/97.

               Izmjenama dodataka ne dopunjuje se niti mijenja institucionalni okvir Konvencije.

               Stoga je postupovna pravna osnova za predloženu odluku članak 218. stavak 9. UFEU-a.

               4.2.Materijalna pravna osnova

               4.2.1.Načela

               Materijalna pravna osnova za odluku na temelju članka 218. stavka 9. UFEU-a prije svega ovisi o cilju i sadržaju predviđenog akta o kojemu se zauzima stajalište u ime Unije. Ako predviđeni akt ima dva cilja ili elementa te ako se može utvrditi da je jedan od ta dva cilja ili elementa glavni, a drugi samo sporedan, odluka na temelju članka 218. stavka 9. UFEU-a mora se temeljiti na samo jednoj materijalnoj pravnoj osnovi, naime onoj koju zahtijeva glavni ili prevladavajući cilj ili element.

               U pogledu predviđenog akta kojim se istovremeno želi postići više ciljeva ili koji ima više elemenata, koji su neodvojivo povezani, a nijedan nije sporedan u odnosu na druge, materijalna pravna osnova odluke na temelju članka 218. stavka 9. UFEU-a iznimno se mora temeljiti na različitim odgovarajućim pravnim osnovama.

               4.2.2.Primjena na ovaj predmet

               Predviđene odluke Konferencije stranaka imaju ciljeve i elemente u području okoliša i trgovine. Ti elementi predviđenog akta neodvojivo su povezani, a nijedan nije sporedan u odnosu na drugi.

               Stoga materijalnu pravnu osnovu predložene odluke čine sljedeće odredbe: članak 192. stavak 1. te članak 207. stavak 3. i stavak 4. prvi podstavak.

               4.3.Zaključak

               Pravna osnova predložene odluke trebali bi biti članak 192. stavak 1. i članak 207. u vezi s člankom 218. stavkom 9. UFEU-a.

               2022/0081 (NLE)

               Prijedlog

               ODLUKE VIJEĆA

               o stajalištu koje treba zauzeti u ime Europske unije tijekom priprema za 19. sastanak Konferencije stranaka Konvencije o međunarodnoj trgovini ugroženim vrstama divljih životinja i biljaka (CITES CoP19)

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 192. stavak 1. te članak 207. stavak 3. i stavak 4. prvi podstavak u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Unija je Odlukom Vijeća (EU) 2015/451 od 6. ožujka 2015.
                  5
                pristupila Konvenciji o međunarodnoj trgovini ugroženim vrstama divljih životinja i biljaka („Konvencija”), koja je stupila na snagu 1. srpnja 1975.

               (2)Na temelju članka XI. stavka 3. Konvencije Konferencija stranaka može, među ostalim, donositi odluke o izmjeni dodataka I. i II. Konvenciji.

               (3)Osim toga, u skladu s člankom XVI. Konvencije svaka stranka može s ciljem sprečavanja ili ograničavanja iskorištavanja vrsta za koje utvrdi da podliježu propisima u okviru njezine nadležnosti te da joj je za nadzor trgovine njima potrebna suradnja drugih stranaka Tajništvu dostaviti popis tih vrsta.

               (4)Na svojem 19. sastanku, koji će se održati od 14. do 25. studenoga 2022., Konferencija stranaka Konvencije donijet će odluke o prijedlozima za izmjenu dodataka I. i II. CITES-u. Stranke svoje prijedloge moraju dostaviti Tajništvu Konvencije do 17. lipnja 2022.

               (5)Iako Konferencija stranaka ne treba donositi odluke u pogledu prijedlogâ za uvrštavanje vrsta u Dodatak III., i te je prijedloge potrebno poslati najmanje tri mjeseca prije sastanka Konferencije stranaka.

               (6)Primjereno je utvrditi stajalište koje treba zauzeti u ime Unije u pogledu prijedlogâ za uvrštavanje na popis koji se podnesu Konferenciji stranaka jer će izmjene dodataka biti obvezujuće za Uniju.

               (7)Predloženo stajalište koje treba zauzeti o prijedlozima za uvrštavanje na popis koje će Konferencija stranaka razmatrati temelji se na stručnoj analizi njihove osnovanosti, u skladu s kriterijima utvrđenima u Konvenciji i s obzirom na najbolje dostupne znanstvene dokaze. Ti dokazi podupiru uvrštavanje određenih vrsta navedenih u ovoj odluci na popise kako bi se osiguralo da trgovina predmetnim vrstama ne ugrožava njihov opstanak u divljini,

               DONIJELO JE OVU ODLUKU:

               Članak 1.

               U Prilogu 1. navode se prijedlozi Unije za izmjene dodataka CITES-u, koje treba donijeti na 19. sastanku Konferencije stranaka Konvencije o međunarodnoj trgovini ugroženim vrstama divljih životinja i biljaka ili povodom tog sastanka.

               Članak 2.

               U Prilogu 2. navode se prijedlozi Unije za uključivanje vrsta u Dodatak III. CITES-u povodom 19. sastanka Konferencije stranaka Konvencije o međunarodnoj trgovini ugroženim vrstama divljih životinja i biljaka ili povodom tog sastanka.

               Članak 3.

               Ova je Odluka upućena Komisiji.

               Sastavljeno u Bruxellesu,

                     Za Vijeće

                     Predsjednik

                     (1)

                           Odluka Vijeća (EU) 2015/451 od 6. ožujka 2015. o pristupanju Europske unije Konvenciji o međunarodnoj trgovini ugroženim vrstama divljih životinja i biljaka (CITES), SL L 75, 19.3.2015., str. 1.–3.

                     (2)

                        Uredba Vijeća (EZ) br. 338/97 od 9. prosinca 1996. o zaštiti vrsta divlje faune i flore uređenjem trgovine njima (SL L 61, 3.3.1997., str. 1.–134.).

                     (3)

                        Točka 20.3.8. u sažetom zapisniku s 28. sastanka Odbora, održanog 2015., dostupno na https://cites.org/sites/default/files/eng/com/ac/28/E-AC28-SumRec.pdf.

                     (4)

                        Presuda Suda od 7. listopada 2014., Njemačka protiv Vijeća, C-399/12, ECLI:EU:C:2014:2258, t. 61.–64.

                     (5)

                           SL L 75, 19.3.2015., str. 1.–3.

    ---documentbreak---

               EUROPSKA KOMISIJA
            Bruxelles, 21.3.2022.
            COM(2022) 116 final

            PRILOG

            Prijedlogu odluke Vijeća
            o stajalištu koje treba zauzeti u ime Europske unije tijekom priprema za 19. sastanak Konferencije stranaka Konvencije o međunarodnoj trgovini ugroženim vrstama divljih životinja i biljaka (CITES CoP19)

               PRILOG 1.

               Prijedlozi EU-a za izmjene dodataka I. i II. CITES-u

                        Taksonomska skupina

                        Takson (uobičajeni naziv)

                        Prijedlog

                        Gmazovi

                        Physignathus cocincinus
                        (zelena vodena agama)

                        Uvrstiti u Dodatak II.

                        Cuora galbinifrons
                        (indokineska kutijasta kornjača)

                        Prebaciti iz Dodatka II. u Dodatak I.

                        Vodozemci

                        Laotriton laoensis
                        (laoski bradavičavi vodenjak)

                        Uvrstiti u Dodatak II.

                        Nulta kvota (kod izvora W) za komercijalne svrhe

                        Agalychnis lemur
                        (lemurasta lisna žaba)

                        Uvrstiti u Dodatak II.

                        Nulta kvota (kod izvora W) za komercijalne svrhe

                        Ribe

                        Sve vrste Sphyrnidae spp. (mlatovi) koje još nisu uvrštene u Dodatak II.

                        Uvrstiti u Dodatak II.

                        Beskralježnjaci

                        Thelenota ananas, T. anax,
                        T. rubralineata
                        (morski krastavci)

                        Uvrstiti u Dodatak II.

                        Drveće

                        Khaya spp.
                        (afrički mahagonij)
                        Populacije u Africi

                        Uvrstiti u Dodatak II. s napomenom br. 17

                        Afzelia spp.
                        (afzelija)
                        Populacije u Africi

                        Uvrstiti u Dodatak II. s napomenom br. 17

                        Dipteryx spp.

                        Uvrstiti u Dodatak II. s napomenom [br. 17]

                        Handroanthus spp.
                        (handroantus); Tabebuia spp. i Roseodendron spp.

                        Uvrstiti u Dodatak II. s napomenom br. 17

                        Pterocarpus spp.
                        (paduk)
                        Populacije u Africi

                        Uvrstiti u Dodatak II. [s napomenom br. 17]

                        Ostale biljke

                        Rhodiola spp.

                        Uvrstiti u Dodatak II. s napomenom br. 2

    ---documentbreak--- NA ---documentbreak---

               EUROPSKA KOMISIJA
            Bruxelles, 21.3.2022.
            COM(2022) 116 final

            PRILOG

            Prijedlogu odluke Vijeća
            o stajalištu koje treba zauzeti u ime Europske unije tijekom priprema za 19. sastanak Konferencije stranaka Konvencije o međunarodnoj trgovini ugroženim vrstama divljih životinja i biljaka (CITES CoP19)

               PRILOG 2.

               Prijedlog EU-a za izmjenu Dodatka III. CITES-u

               Virginijus Sinkevičius

               Povjerenik za okoliš,

               oceane i ribarstvo

               Bruxelles,

               Referentni broj Ares (2022.)

               gđa Ivonne Higuero

               Glavna tajnica

               Konvencija o međunarodnoj trgovini ugroženim
                  vrstama divljih životinja i biljaka (CITES)

               Avenue de la Paix 8–14

               1211 Ženeva 10

               ŠVICARSKA

               Poštovana gđo Higuero,

               čast mi je u ime Europske unije predložiti za uvrštenje u Dodatak III. CITES-u, u skladu s člankom XVI. stavkom 1. Konvencije, vrstu

               Caribena versicolor.

               Ta je vrsta endemska na otoku Martiniqueu (Francuska). U skladu s člankom XVI. stavkom 4. ovom je prijedlogu priložena preslika relevantnog nacionalnog zakona primjenjivog za zaštitu te vrste.

               U skladu s trećim odlomkom Rezolucije 9.25 Konferencije stranaka (Rev. CoP18), ta bi izmjena Dodatka III. trebala stupiti na snagu istog dana kao i izmjene dodataka I. i II. donesene na 19. sastanku Konferencije stranaka Konvencije.

               S poštovanjem

               Virginijus Sinkevičius

               U privitku:
                     preslika francuskog dekreta od 3. kolovoza 2017. o utvrđivanju popisa paučnjaka (Arachnidae) prisutnih na području Martiniquea i zaštićenih na cijelom državnom području i o načinima njihove zaštite


               EUROPSKA KOMISIJA
            Bruxelles, 12.5.2021.
            COM(2021) 237 final
            2021/0121(NLE)
            Prijedlog
            ODLUKE VIJEĆA
            o stajalištu koje u ime Europske unije treba zauzeti u Glavnom vijeću Svjetske trgovinske organizacije u vezi sa zahtjevom Europske unije za produljenje izuzeća WTO-a kojim se dopušta primjena autonomnih trgovinskih povlastica na zapadni Balkan

               OBRAZLOŽENJE

               1.Predmet prijedloga

               Cilj je ovog prijedloga utvrditi stajalište koje u ime Unije treba zauzeti u Glavnom vijeću Svjetske trgovinske organizacije („WTO”) u vezi s predviđenim donošenjem odluke o produljenju izuzeća WTO-a kojim se Europskoj uniji („EU”) dopušta da zapadnom Balkanu odobri autonomne trgovinske povlastice.

               2.Kontekst prijedloga

               2.1.Sporazum iz Marakeša o osnivanju Svjetske trgovinske organizacije

               Sporazum iz Marakeša o osnivanju Svjetske trgovinske organizacije (dalje u tekstu „Sporazum o WTO-u”) stupio je na snagu 1. siječnja 1995.

               Europska unija stranka je Sporazuma.

               2.2.Ministarska konferencija i Glavno vijeće Svjetske trgovinske organizacije

               Na temelju članka IV. stavka 1. Sporazuma o WTO-u Ministarska konferencija ovlaštena je donositi odluke o svim pitanjima iz područja svih multilateralnih trgovinskih sporazuma.

               Na temelju članka IV. stavka 2. Sporazuma o WTO-u u razdobljima između sastanaka Ministarske konferencije njezine zadaće obavlja Glavno vijeće.

               Na temelju članka IX. stavka 1. Sporazuma o WTO-u WTO obično donosi odluke konsenzusom.

               2.3.Predviđeni akt Glavnog vijeća WTO-a

               Na temelju članka IX. stavka 3. Sporazuma o WTO-u u iznimnim okolnostima može se donijeti odluka o izuzeću članice od neke njezine obveze.

               Glavno vijeće WTO-a može na zahtjev EU-a donijeti odluku o produljenju postojećeg izuzeća WTO-a kojim se EU-u dopušta da zapadnom Balkanu odobri autonomne trgovinske povlastice („predviđeni akt”).

               Postojeće izuzeće istječe 31. prosinca 2021. Stoga je svrha predviđenog akta produljenje izuzeća do 31. prosinca 2026.

               Predviđeni akt postat će obvezujući za članice WTO-a u skladu s člankom IX. stavkom 3. i člankom II. stavkom 2. Sporazuma o WTO-u, kojim je propisano sljedeće: „Sporazumi i s njima povezani pravni instrumenti sadržani u prilozima 1., 2. i 3. <...> sastavni su dijelovi ovog Sporazuma i obvezuju sve članice.”

               3.Stajalište koje treba zauzeti u ime Unije

               Europski parlament i Vijeće donijeli su 16. prosinca 2020. Uredbu (EU) 2020/2172
                  1
                na temelju koje se razdoblje primjene autonomnih trgovinskih povlastica na proizvode s podrijetlom iz zapadnog Balkana (Albanija, Bosna i Hercegovina, Kosovo
                  2*, Crna Gora, Sjeverna Makedonija i Srbija) produljuje do 31. prosinca 2025. Trgovinske povlastice prvobitno su odobrene Uredbom Vijeća (EZ) br. 2007/2000
                  3
               , koja je naknadno više puta izmijenjena i proširena.

               Kada se na obveze EU-a na temelju članka I. stavka 1. i članka XIII. Općeg sporazuma o carinama i trgovini iz 1994. („GATT iz 1994.”) ne bi u potrebnoj mjeri primjenjivalo izuzeće, tretman koji proizlazi iz tih autonomnih trgovinskih povlastica trebalo bi proširiti na sve ostale članice WTO-a.

               Stoga EU mora podnijeti zahtjev da se izuzeće WTO-a za autonomne trgovinske povlastice odobrene zapadnom Balkanu produlji u skladu s člankom IX. stavkom 3. Sporazuma o WTO-u za dodatno razdoblje od pet godina, tj. do 31. prosinca 2026. Osim podnošenja tog zahtjeva, EU bi trebao podržati donošenje tog zahtjeva u Glavnom vijeću WTO-a.

               To bi bilo četvrto produljenje tog izuzeća, koje je prvobitno odobreno za razdoblje od 8. prosinca 2000. do 31. prosinca 2006.
                  4
               , a posljednji put produljeno 7. prosinca 2016.
                  5
               . Razlog prvog izuzeća i njegovih produljenja bila je kontinuirana teška gospodarska situacija u regiji, a svrha je povlaštenog tretmana prihvatljivih proizvoda koji je Unija dodijelila tim zemljama promicati gospodarski razvoj na način koji je u skladu s ciljevima GATT-a iz 1994.

               4.Pravna osnova

               4.1.Postupovna pravna osnova

               4.1.1.Načela

               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.

               Pojam „akti koji proizvode pravne učinke” obuhvaća akte koji proizvode pravne učinke na temelju pravila međunarodnog prava kojima se uređuje predmetno tijelo.

               4.1.2.Primjena na ovaj predmet

               Glavno vijeće WTO-a tijelo je osnovano na temelju sporazuma, i to Sporazuma o WTO-u.

               Akt koji Glavno vijeće treba donijeti akt je koji proizvodi pravne učinke. U skladu s člankom II. stavkom 2. i člankom IX. stavkom 3. Sporazuma o WTO-u predviđeni akt bit će obvezujući prema međunarodnom pravu.

               Predviđenim aktom ne dopunjuje se niti mijenja institucionalni okvir sporazuma.

               Stoga je postupovna pravna osnova za predloženu odluku članak 218. stavak 9. UFEU-a.

               4.2.Materijalna pravna osnova

               4.2.1.Načela

               Materijalna pravna osnova za odluku na temelju članka 218. stavka 9. UFEU-a prije svega ovisi o cilju i sadržaju predviđenog akta o kojemu se zauzima stajalište u ime Unije. Ako predviđeni akt ima dva cilja ili elementa te ako se može utvrditi da je jedan od ta dva cilja ili elementa glavni, a drugi samo sporedan, odluka na temelju članka 218. stavka 9. UFEU-a mora se temeljiti na samo jednoj materijalnoj pravnoj osnovi, naime onoj koju zahtijeva glavni ili prevladavajući cilj ili element.

               4.2.2.Primjena na ovaj predmet

               Glavni cilj i sadržaj predviđenog akta odnosi se na zajedničku trgovinsku politiku.

               Stoga je materijalna pravna osnova predložene odluke članak 207. stavak 4. prvi podstavak UFEU-a.

               4.3.Zaključak

               Pravna osnova predložene odluke trebao bi biti članak 207. stavak 4. prvi podstavak u vezi s člankom 218. stavkom 9. UFEU-a.

               2021/0121 (NLE)

               Prijedlog

               ODLUKE VIJEĆA

               o stajalištu koje u ime Europske unije treba zauzeti u Glavnom vijeću Svjetske trgovinske organizacije u vezi sa zahtjevom Europske unije za produljenje izuzeća WTO-a kojim se dopušta primjena autonomnih trgovinskih povlastica na zapadni Balkan

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Unija je na temelju Odluke Vijeća 94/800/EZ
                  6
                sklopila Sporazum o osnivanju Svjetske trgovinske organizacije („Sporazum o WTO-u”), koji je stupio na snagu 1. siječnja 1995.

               (2)Na temelju članka II. stavka 2. Sporazuma o WTO-u sporazumi i s njima povezani pravni instrumenti sadržani u prilozima 1., 2. i 3. (dalje u tekstu „multilateralni trgovinski sporazumi”), uključujući Opći sporazum o carinama i trgovini iz 1994. („GATT iz 1994.”), sastavni su dijelovi ovog Sporazuma i obvezuju sve članice.

               (3)Na temelju članka IV. stavka 1. Sporazuma o WTO-u Ministarska konferencija može donositi odluke o svim pitanjima iz područja svih multilateralnih trgovinskih sporazuma. Ministarsku konferenciju čine predstavnici svih članova i sastaje se najmanje jednom svake dvije godine. Na temelju članka IV. stavka 2. Sporazuma o WTO-u u razdobljima između sastanaka Ministarske konferencije njezine zadaće obavlja Glavno vijeće. Na temelju članka IX. stavka 1. WTO obično donosi odluke konsenzusom.

               (4)Na temelju članka IX. stavka 3. Sporazuma o WTO-u Ministarska konferencija može u iznimnim okolnostima odlučiti o izuzeću od obveze koja se Sporazumom ili nekim od multilateralnih trgovinskih sporazuma određuje članici.

               (5)Uniji je izuzeće od obveza na temelju članka I. stavka 1. GATT-a iz 1994. prvi put odobreno 8. prosinca 2000. do 31. prosinca 2006.
                  7
               , a zadnji je put produljeno 7. prosinca 2016. do 31. prosinca 2021. i to u mjeri potrebnoj da se Uniji dopusti dodjela povlaštenog tretmana prihvatljivih proizvoda podrijetlom iz zapadnog Balkana.

               (6)Europski parlament i Vijeće donijeli su 16. prosinca 2020. Uredbu (EU) 2020/2172
                  8
                kojom su ponovno produljili razdoblje primjene autonomnih trgovinskih povlastica na proizvode s podrijetlom iz zapadnog Balkana (Albanija, Bosna i Hercegovina, Kosovo
                  9
               , Crna Gora, Sjeverna Makedonija i Srbija) do 31. prosinca 2025.

               (7)Kada se na obveze WTO-a ne bi primjenjivalo izuzeće, primjena autonomnih trgovinskih povlastica Unije na zapadni Balkan do 31. prosinca 2025. trebala bi se proširiti na sve ostale članice WTO-a.

               (8)Zahtjev za produljenje izuzeća WTO-a kojim se dopušta primjena autonomnih trgovinskih povlastica na zapadni Balkan opravdan je zbog kontinuirane teške gospodarske situacije u regiji i jer je svrha povlaštenog tretmana prihvatljivih proizvoda koji Unija primjenjuje na te zemlje promicati gospodarski razvoj na način koji je u skladu s ciljevima GATT-a iz 1994., a ne stvarati prepreke trgovini ostalih članica WTO-a. Stoga iznimne okolnosti i dalje čine opravdan razlog za produljenje izuzeća od primjene članka I. stavka 1. i članka XIII. GATT-a iz 1994.

               (9)Primjereno je utvrditi stajalište koje u ime Unije treba zauzeti u Glavnom vijeću WTO-a jer će produljenje izuzeća WTO-a za autonomne trgovinske povlastice koje je Unija odobrila zapadnom Balkanu biti obvezujuće za članice WTO-a,

               DONIJELO JE OVU ODLUKU:

               Članak 1.

               Stajalište koje u ime Unije treba zauzeti u Glavnom vijeću Svjetske trgovinske organizacije (WTO) jest zatražiti produljenje do 31. prosinca 2026. postojećeg izuzeća WTO-a za autonomne trgovinske povlastice koje je Unija odobrila zapadnom Balkanu i poduprijeti prihvaćanje tog zahtjeva.

               Članak 2.

               Ova je Odluka upućena Komisiji.

               Sastavljeno u Bruxellesu,

                     Za Vijeće

                     Predsjednik

                     (1)

                        Uredba (EU) 2020/2172 Europskog parlamenta i Vijeća od 16. prosinca 2020. o izmjeni Uredbe Vijeća (EZ) br. 1215/2009 o uvođenju izvanrednih trgovinskih mjera za zemlje i područja koji sudjeluju u Procesu stabilizacije i pridruživanja Europske unije ili su s njim povezani (SL L 432, 21.12.2020., str. 7.).

                     (2)
                  *
                        Ovim se nazivom ne dovode u pitanje stajališta o statusu te je on u skladu s RVSUN-om 1244/1999 i mišljenjem Međunarodnog suda o proglašenju neovisnosti Kosova.

                     (3)

                        SL L 240, 23.9.2000., str. 1. Uredba kako je zadnje izmijenjena Uredbom (EZ) br. 530/2007 (SL L 125, 15.5.2007., str. 1.) i kodificirana Uredbom Vijeća (EZ) br. 1215/2009 od 30. studenoga 2009. (SL L 328, 15.12.2009., str. 1).

                     (4)

                        WT/L/380.

                     (5)

                        G/C/W/731.

                     (6)

                        Odluka Vijeća 94/800/EZ od 22. prosinca 1994. o sklapanju u ime Europske zajednice, s obzirom na pitanja iz njezine nadležnosti, sporazuma postignutih u Urugvajskom krugu multilateralnih pregovora (1986.–1994.) (SL L 336, 23.12.1994., str 1.).

                     (7)

                        WT/L/380.

                     (8)

                        Uredba (EU) 2020/2172 Europskog parlamenta i Vijeća od 16. prosinca 2020. o izmjeni Uredbe Vijeća (EZ) br. 1215/2009 o uvođenju izvanrednih trgovinskih mjera za zemlje i područja koji sudjeluju u Procesu stabilizacije i pridruživanja Europske unije ili su s njim povezani (SL L 432, 21.12.2020., str. 7.).

                     (9)
                  *
                        Ovim se nazivom ne dovode u pitanje stajališta o statusu te je on u skladu s RVSUN-om 1244/1999 i mišljenjem Međunarodnog suda o proglašenju neovisnosti Kosova.